Okresná prokuratúra Partizánske 
Februárová 157, 958 01 Partizánske 	

Sp. zn. : Pv 34/13/3305	Partizánske, 16.5.2014
EEČ : 2-25-16-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Partizánske
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.3.2013, spisová značka Pv 34/13/3305, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že v dobe od presne nezisteného dňa  do 19.25 h dňa 16. 1. 2013 v Partizánskom na ulici Škultétyho v pivničných priestoroch pohostinstva Šport a všade tam, kde sa zdržiaval prechovával pri sebe pre osobnú spotrebu v  plastovom vrecku úlomky sušeného rastlinného materiálu rodu Cannabis-konopa o hmotnosti 0,258 g s priemerným obsahom 13,3% hmotnostných tetrahydrokanabinolu (THC), čo predstavuje 1 až 3 obvykle jednorazové dávky drogy, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok a tetrahydrokanabinol (THC) do I. skupiny psychotropných látok.

Uznesením prokurátora Okresnej prokuratúry Partizánske zo dňa 27.3.2013, spisová značka Pv 34/13/3305, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Prokurátor Okresnej prokuratúry v Partizánskom uznesením sp. zn. Pv 34/13/3305 zo dňa 27.3.2013, ktoré nadobudlo právoplatnosť dňa 12.4.2013 podľa   § 216 ods. 1 Tr. poriadku  podmienečne zastavil  trestné stíhanie proti obvinenému XXXXX, nar. XXXXX v Partizánskom, trvale bytom XXXXX, ul. XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, ktorého sa dopustil tak, že v dobe od presne nezisteného dňa  do 19.25 h dňa 16. 1. 2013 v Partizánskom na ulici Škultétyho v pivničných priestoroch pohostinstva Šport a všade tam, kde sa zdržiaval prechovával pri sebe pre osobnú spotrebu v  plastovom vrecku úlomky sušeného rastlinného materiálu rodu Cannabis-konopa o hmotnosti 0,258 g s priemerným obsahom 13,3% hmotnostných tetrahydrokanabinolu (THC), čo predstavuje 1 až 3 obvykle jednorazové dávky drogy, pričom v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov sú rastliny rodu Cannabis (konopa) zaradené do I. skupiny omamných látok a tetrahydrokanabinol (THC) do I. skupiny psychotropných látok.

	Podľa § 216 ods. 2 Tr. poriadku prokurátor v uznesení o podmienečnom zastavení trestného stíhania určil obvinenému XXXXX skúšobnú dobu v trvaní dvanásť mesiacov. 

	Dňa 12.4.2014 obvinenému XXXXX uplynula skúšobná doba podmienečného zastavenia trestného stíhania. 

	V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	 Po uplynutí skúšobnej doby som z vyžiadaných správ Okresného úradu Prievidza, odboru všeobecnej vnútornej správy, pracovisko Partizánske zo dňa 22.4.2014, Mesta Partizánske zo dňa 25.4.2014, Obvodného oddelenia PZ Partizánske zo dňa 29.4.2014, zabezpečenej lustrácie v systéme AVÍZO zo dňa 30.4.2014, výpisu z Ústrednej evidencie priestupkov Ministerstva vnútra SR zo dňa 30.4.2014, lustrácie v evidenciách Generálnej prokuratúry SR zo dňa 16.4.2014,  odpisu registra trestov obvineného zo dňa 16.4.2014 zistil, že obvinený XXXXX v dobe od 12.4.2013 do 12.4.2014 nebol súdne trestaný, ani postihnutý za priestupok a ani nebol trestne stíhaný. 

	Po zhodnotení všetkých okolností s prihliadnutím na podmienky uvedené v      § 217 ods. 1 Tr. poriadku som dospel k záveru, že obvinený XXXXX viedol v priebehu skúšobnej doby riadny život a preto je potrebné rozhodnúť, že sa v skúšobnej dobe osvedčil. 

	Z týchto dôvodov som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Dobrík
prokurátor